મહારાષ્ટ્રનાં ગૃહમંત્રી દીપક કેસરકરનાં જણાવ્યાં અનુસાર આ સમગ્ર અથડામણમાં બે લોકોનાં મૌત થયા છે અને લગભગ 50 જેટલી ગાડીઓને ફૂંકી કાઢવામાં આવી છે. તે સિવાય 40 જેટલી દુકાનોમાં આગ ચાંપી દેવામાં આવી હતી. મળતી માહિતી અનુસાર આ ઘટનામાં પોલીસકર્મીઓ પણ ઘાયલ થયા છે. સુત્રોનાં જણાવ્યાં અનુસાર ખોટી રીતે લગાવવામાં આવેલી પાણીની પાઇપ લાઇન કાપવાથી આ સમગ્ર વિવાદ ઉભો થયો હતો. ઘટનાની જાણ થતા પોલીસ તુરંત જ ઘટના સ્થળે પહોચી ગઇ હતી અને હરકતમાં આવી ગઇ હતી. વિવાદનો વંટોળ શાંત થયા બાદ પણ પોલીસ ફરી આ પ્રકારની ઘટના ન બને તેની તકેદારી રાખી રહી છે.